Krvácanie po núdzovej antikoncepcii
Dobrý deň, na piaty deň od užitia núdzovej antikoncepcie som dostala špinenie a následne začala krvácať (11.deň cyklu). Môže ísť o vedľajší účinok?Mám to rátať ako už nový cyklus? Aká je šanca tehotenstva? Sú obavy na mieste?  Ďakujem pekne a prajem pekný zvyšok dňa
Dobrý deň.
Ďakujeme za Vašu otázku.
Vaše krvácanie môže byť po užití núdzovej antikoncepcie odlišné. Krvácanie sa môže vyskytnúť neskôr alebo skôr ako zvyčajne. Až do nasledujúcej menštruácie sa môže u Vás vyskytnúť tiež nepravidelné krvácanie alebo špinenie. Ak bude menštruácia meškať viac ako 5 dní alebo bude nezvyčajne slabá alebo nezvyčajne silná, skontaktujte sa čo najskôr so svojím lekárom.
Prajem pekný zvyšok dňa.
S pozdravom
Mgr. Barbora Bičanovská